





TELŠIŲ RAJONO SAVIVALDYBĖS
TARYBA

SPRENDIMAS
DĖL TELŠIŲ RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-367 „DĖL PAGALBOS PINIGŲ UŽ TĖVŲ GLOBOS NETEKUSIŲ VAIKŲ GLOBĄ (RŪPYBĄ) SKYRIMO, MOKĖJIMO IR PANAUDOJIMO KONTROLĖS TVARKOS TELŠIŲ RAJONO SAVIVALDYBĖJE APRAŠO PATVIRTINIMO“
PAKEITIMO

2025 m. balandžio 30 d. Nr. T1-189
Telšiai

Telšių rajono savivaldybės taryba nusprendžia:
pakeisti Pagalbos pinigų už tėvų globos netekusių vaikų globą (rūpybą) skyrimo, mokėjimo ir panaudojimo kontrolės tvarkos Telšių rajono savivaldybėje aprašą, patvirtintą Telšių rajono savivaldybės tarybos 2020 m. spalio 29 d. sprendimu Nr. T1-367 „Dėl Pagalbos pinigų už tėvų globos netekusių vaikų globą (rūpybą) skyrimo, mokėjimo ir panaudojimo kontrolės tvarkos Telšių rajono savivaldybėje aprašo patvirtinimo“:
. pakeisti 2.1 papunktį ir jį išdėstyti taip:
„. pagalbos pinigai – tai 3 BSI (bazinių socialinių išmokų dydžio) piniginė išmoka vaikus globojančioms šeimoms, šeimynoms, budintiems ir nuolatiniams globotojams, kurių:
. globojamiems (rūpinamiems) vaikams laikinoji globa (rūpyba) nustatyta Telšių rajono savivaldybės (toliau – Savivaldybė) mero potvarkiu, o nuolatinė globa – Telšių apylinkės teismo Telšių rūmų sprendimu (nutartimi);
. globojamiems (rūpinamiems) vaikams, kurių deklaruota ir faktinė gyvenamoji vieta yra Telšių rajono savivaldybėje, o laikinoji globa (rūpyba) ar nuolatinė globa (rūpyba) nustatyta kitų savivaldybių atsakingų institucijų, tačiau tose savivaldybėse globėjai (rūpintojai) už globojamus (rūpinamus) vaikus neturi teisės gauti pagalbos pinigų.“;
. pakeisti 2.2 papunktį ir jį išdėstyti taip:
„. pagalbos pinigų gavėjas – įstatymų nustatyta tvarka paskirtas vaiko globėju (rūpintoju), t. y. globėjai, šeimos, šeimynos, globos centras (skiriant pagalbos pinigus budintiems ir nuolatiniams globotojams), palydimosios globos paslaugas organizuojanti įstaiga, jaunuolis pasibaigus jo globai (rūpybai) dėl pilnametystės, emancipacijos ar santuokos sudarymo mokosi pagal bendrojo ugdymo programą, pagal formaliojo profesinio mokymo programą (įskaitant asmenis, kurių mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą (įskaitant ir profesinio mokymo teikėjų ar aukštojoje mokykloje suteiktų akademinių atostogų dėl ligos, nėštumo ar vaiko priežiūros laikotarpį), taip pat tuo atveju, kai yra mirę pilnamečio arba emancipuoto ar santuoką sudariusio nepilnamečio asmens abu tėvai (turėtas vienintelis iš tėvų), mokymosi laikotarpiu, bet ne ilgiau, iki jam sukaks 24 metai.“;
. pakeisti 4 punktą ir jį išdėstyti taip:
„. Pagalbos pinigai skiriami pagalbos pinigų gavėjui.“;
. papildyti 7.3 papunkčiu:
„. Aprašo 2.1.2 papunktyje nurodytu atveju, pažyma, patvirtinanti, kad globą (rūpybą) nustačiusioje savivaldybėje neturi teisės gauti pagalbos pinigų. Pažyma pateikiama kartą metuose.“;
. pakeisti 18 punktą ir jį išdėstyti taip:
„. Apskaitos skyriaus specialistas pagal pateiktus duomenis pinigus perveda į pagalbos pinigų gavėjų sąskaitas bankuose arba globotinio vardu atidarytą sąskaitą kiekvieną mėnesį iki 15 dienos.“;
. pakeisti 21 punktą ir jį išdėstyti taip:
„. Vaikui baigus mokymąsi pagalbos pinigai mokami iki tų metų rugsėjo 1 d.“;
. pakeisti 26.6 papunktį ir jį išdėstyti taip:
„. nutraukus mokymąsi;“;
. papildyti 26.9 papunkčiu:
„. gavus informaciją, kad pagalbos pinigus:
. turi teisę gauti globą (rūpybą) nustačiusioje savivaldybėje;
. moka kita savivaldybė.“;
. pakeisti 28 punktą ir jį išdėstyti taip:
„. Pagalbos pinigai neskiriami globėjams (rūpintojams), pasirašiusiems Socialinės globos šeimoje organizavimo sutartis su Savivaldybe, gaunantiems išmokas už globojamus vaikus šeimoje, išskyrus atvejus, kai šiose šeimose prižiūrimam vaikui sukanka 21 metai ir jis mokosi pagal bendrojo ugdymo programą, baigiamaisiais mokymosi metais mokami iki tų metų rugsėjo 1 dienos, o asmeniui, kuris mokosi pagal formaliojo profesinio mokymo programą (taip pat ir asmeniui, kurio mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo metų rugsėjo 1 dienos, bet neilgiau, iki jam sukaks 24 metai.“;
. pakeisti 1 priedo 3 punktą ir jį išdėstyti taip:
„. PAGALBOS PINIGUS MOKĖTI Į SĄSKAITĄ:
 pagalbos pinigų gavėjo sąskaitą ___________________________________________“.
(banko pavadinimas, banko kodas, sąskaitos Nr.)


Savivaldybės meras		                                                                        Tomas Katkus

